CELEX: 52007DP0456
Language: da
Date: 2007-10-24 00:00:00
Title: P6_TA(2007)0456#Gian Paolo Gobbos immunitet og privilegier#Europa-Parlamentets beslutning af 24. oktober 2007 om anmodning om en stillingtagen angående Gian Paolo Gobbos immunitet og privilegier (2007/2014(IMM))

C 263 E/404                                           Den Europæiske Unions Tidende                                  DA         16.10.2008
Onsdag, den 24. oktober 2007
             P6_TA(2007)0456
             Gian Paolo Gobbos immunitet og privilegier
             Europa-Parlamentets beslutning af 24. oktober 2007 om anmodning om en stillingtagen angående
                                   Gian Paolo Gobbos immunitet og privilegier (2007/2014(IMM))
             Europa-Parlamentet,
             — der henviser til anmodning om en stillingtagen angående Gian Paolo Gobbos parlamentariske immuni-
                  tet fremsat ved det indledende retsmøde af dommeren ved retten i Verona (Italien) i forbindelse med
                  straffesag nr. 81/96 R.G.N.R, hvorom der blev givet meddelelse på plenarmødet den 18. januar 2007,
             — der har hørt Gian Paolo Gobbo, jf. forretningsordenens artikel 7, stk. 3,
             — der henviser til artikel 9 og 10 i protokollen af 8. april 1965 vedrørende De Europæiske Fællesskabers
                  privilegier og immuniteter samt artikel 6, stk. 2, i akten af 20. september 1976 om almindelige direkte
                  valg af medlemmerne af Europa-Parlamentet,
             — der henviser til De Europæiske Fællesskabers Domstols domme af 12. maj 1964 og 10. juli 1986 (1),
             — der henviser til artikel 68 i Den Italienske Republiks forfatning,
             — der henviser til artikel 3 i den italienske lov nr. 140 af 20. juni 2003,
             — der henviser til forretningsordenens artikel 6, stk. 1, og artikel 7, stk. 13,
             — der henviser til betænkning fra Retsudvalget (A6-0367/2007),
             A. der henviser til, at Gian Paolo Gobbo er medlem af Europa-Parlamentet, og at Parlamentet prøvede hans
                  mandat den 15. januar 2007,
             B.   der henviser til, at Gobbo — sammen med en række andre personer, hvoraf nogle er blevet identificeret
                  og andre ikke — er anklaget for at have fremmet, været medstifter af, ledet og deltaget i en paramilitær
                  organisation med politiske mål kaldet »Camicie Verdi« (»Grønskjorter«).
             C. der henviser til, at formålet med »Camicie Verdi« ifølge den italienske anklagemyndighed var at skabe en
                  hierarkisk organisation, der var trænet i at foretage kollektive aktioner af voldelig eller truende karakter,
                  og desuden blev brugt til at intimidere de medlemmer af »Lega Nord«-bevægelsen, som modsatte sig de
                  politiske retningslinjer fra dens ledere, og til at forhindre dem i at skabe intern debat i bevægelsen, og at
                  den dermed bidrog til at gennemtvinge en bestemt politisk linje i »Lega Nord« ved at bringe enhver
                  intern kritik til tavshed,
             D. der henviser til, at artikel 9 i protokollen om privilegier og immuniteter kun giver Europa-Parlamentets
                  medlemmer fuld beskyttelse mod retsforfølgning i forbindelse med meningstilkendegivelser eller stem-
                  meafgivelser, som de foretager under udøvelsen af deres hverv,
             E.   der påpeger, at deltagelse i en uniformeret sammenslutning af halvmilitær karakter, som øjensynlig gav
                  indtryk af, at den ville søge at nå sine mål gennem trusler om eller faktisk magtanvendelse, klart strider
                  mod og er uforenelig med den rolle og det ansvar, der er knyttet til et parlamentarisk mandat, og derfor
                  ikke kan betragtes som en legitim udøvelse af ytringsfriheden eller generelt set som et led i folkevalgte
                  parlamentarikeres normale udøvelse af deres pligter,
             (1) Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure m.fl.,
                 Sml. 986, s. 2391.
 ---pagebreak--- 16.10.2008         DA                               Den Europæiske Unions Tidende                                           C 263 E/405
                                                                                                           Onsdag, den 24. oktober 2007
           F.    der henviser til, at Europa-Parlamentets medlemmer i henhold til artikel 10 i protokollen om privilegier
                 og immuniteter, som er den eneste bestemmelse, der finder anvendelse her, under mødeperioderne på
                 deres eget lands område nyder de immuniteter, der tilstås medlemmerne af deres lands lovgivende for-
                 samling; der henviser til, at dette ikke forhindrer Europa-Parlamentet i at udøve sin ret til at ophæve et
                 af sine medlemmers immunitet,
           G. der henviser til, at medlemmer af det italienske parlament i henhold til artikel 68 i den italienske
                 forfatning kun nyder immunitet mod strafforfølgning i forbindelse med meningstilkendegivelser eller
                 stemmeafgivelser, som de foretager under udøvelsen af deres hverv, hvilket der ikke er tale om i dette
                 tilfælde,
           1.      mener, at parlamentarisk immunitet i henhold til artikel 9 i protokollen vedrørende De Europæiske
           Fællesskabers privilegier og immuniteter og, i det omfang den finder anvendelse, artikel 68, stk. 1, i den
           italienske forfatning ikke dækker de forhold, Gian Paolo Gobbo er anklaget for, og vedtager derfor ikke at
           beskytte hans immunitet og privilegier;
           2.      pålægger sin formand straks at sende denne afgørelse og det kompetente udvalgs betænkning til de
           kompetente myndigheder i Den Italienske Republik.
           P6_TA(2007)0457
           Den Europæiske Unions Solidaritetsfond
           Europa-Parlamentets beslutning af 24. oktober 2007 om forslag til Europa-Parlamentets og Rådets
           afgørelse om anvendelse af Den Europæiske Unions Solidaritetsfond i henhold til punkt 26 i den
           interinstitutionelle aftale af 17. maj 2006 mellem Europa-Parlamentet, Rådet og Kommissionen
           om budgetdisciplin og forsvarlig økonomisk forvaltning (KOM(2007)0526 — C6-0286/2007 —
                                                            2007/2179(ACI))
           Europa-Parlamentet,
           — der henviser til Kommissionens forslag til Europa-Parlamentet og Rådet (KOM(2007)0526 —
                 C6-0286/2007),
           — der henviser til den interinstitutionelle aftale af 17. maj 2006 mellem Europa-Parlamentet, Rådet og
                 Kommissionen om budgetdisciplin og forsvarlig økonomisk forvaltning (1), særlig punkt 26,
           — der henviser til betænkning fra Budgetudvalget (A6-0393/2007),
           1.      godkender den afgørelse, der er vedføjet denne beslutning;
           2.      pålægger sin formand at drage omsorg for, at afgørelsen offentliggøres i Den Europæiske Unions
           Tidende;
           3.      pålægger sin formand at sende denne beslutning sammen med bilaget til Rådet og Kommissionen.
           (1) EUT C 139 af 14.6.2006, s. 1.